CELEX: 62015TN0533
Language: sk
Date: 2015-09-11 00:00:00
Title: Vec T-533/15: Žaloba podaná 11. septembra 2015 – Korea National Insurance Corporation Zweigniederlassung Deutschland a i./Rada a Komisia

16.11.2015   
            
            
               SK
            
            
               Úradný vestník Európskej únie
            
            
               C 381/49
            
         Žaloba podaná 11. septembra 2015 – Korea National Insurance Corporation Zweigniederlassung Deutschland a i./Rada a Komisia
   (Vec T-533/15)
   (2015/C 381/60)
   Jazyk konania: angličtina
   
      Účastníci konania
   
   
      Žalobkyne: Korea National Insurance Corporation Zweigniederlassung Deutschland (Hamburg, Nemecko), Kim Il Su (Pchjongjang, Kórejská republika), Kang Song Sam (Hamburg), Choe Chun Sik (Pchjongjang), Sin Kyu Nam (Pchjongjang), Pak Chun San (Pchjongjang), So Tong Myong (Pchjongjang) (v zastúpení: M. Lester a S. Midwinter, barristers, T. Brentnall a A. Stevenson, solicitors)
   
      Žalované: Európska komisia a Rada Európskej únie
   
      Návrhy
   
   Žalobkyne navrhujú, aby Všeobecný súd:
   
               —
            
            
               zrušil rozhodnutie Rady (SZBP) 2015/1066 z 2. júla 2015, ktorým sa mení rozhodnutie 2013/183/SZBP o reštriktívnych opatreniach voči Kórejskej ľudovodemokratickej republike (Ú. v. EÚ, L 174, s. 25) a vykonávacie nariadenie Komisie (EÚ) 2015/1062 z 2. júla 2015, ktorým sa mení nariadenie Rady (ES) č. 329/2007 o reštriktívnych opatreniach voči Kórejskej ľudovodemokratickej republike (Ú. v. EÚ L 174, s. 16) v rozsahu, v akom boli v rámci týchto opatrení zahrnuté do prílohy V nariadenia Rady č. 329/2007,
            
         
               —
            
            
               uložil žalovaným povinnosť nahradiť trovy konania vynaložené žalobkyňami.
            
         
      Dôvody a hlavné tvrdenia
   
   Na podporu svojej žaloby žalobkyne uvádzajú štyri žalobné dôvody.
   
               1.
            
            
               Prvý žalobný dôvod založený na tom, že žalované neposkytli primerané a dostatočné odôvodnenie zahrnutia žalovaných do uvedených opatrení.
            
         
               2.
            
            
               Druhý žalobný dôvod založený na tom, že žalované sa zjavne nesprávne domnievali, že kritériá umožňujúce zahrnutie do uvedených opatrení boli v prípade žalobkýň splnené; neexistuje nijaký vecný základ umožňujúci ich zahrnutie.
            
         
               3.
            
            
               Tretí žalobný dôvod založený na tom, že žalované porušili zásady ochrany údajov.
            
         
               4.
            
            
               Štvrtý žalobný dôvod založený na tom, že žalované neodôvodnene a neprimerane porušili základné práva žalobkýň, vrátane ich práva na ochranu ich majetku, obchodnej činnosti a obchodného mena.